6. klasse fra Filipskolen i Aalborg trodsede lockout og drog i krig i Lundby.

Leo Christensen fra Lundby Samlingen tog tirsdag i lockoutens fjerde uge imod de ellers lockoutramte elever fra 6. klasse på Filipskolen i Aalborg. Her fik eleverne nemlig have historieundervisning i felten om krigen anno 1864. - Vi prøver at lave det undervisning vi kan, siger skoleleder Stefan Maksten. Klassen har et tema om krigen og skal i maj til Dybbøl. Og at krigens sidste slag forgik så tæt på som i Lundby, synes de er spændende. Kampen ved Lundby fandt sted syd for Lundby i Nordøsthimmerland den 3. juli 1864. Et dansk kompagni forsøgte frontalt bajonetangreb ned ad en lang bakkeskråning, men gik i stå 20 meter foran det jorddige, preusserne lå i dækning bag. Kampen resulterede i store danske tab. - Jeg vidste ikke, at der foregik så meget heroppe, siger Rebekka Kornbo, elev i 6. klasse. Eleverne kunne godt lide turen til Lundby, men meningen om lockouten er delte. - De dage vi har fri er dejligt, mener Christian Theis. - Det var sjovt i starten, men ikke mere. Nu savner man vennerne, siger Nikolaj Bækgaard.